John Lindley

**John Lindley** (8 de febrér del 1799 — 1 de Noèmber del 1865) l'è stàt en botànic inglés.

## Vìta e òpere

Lindley l'è nasìt a Catton, arènt a Norwich, 'n Inghiltèra, endóche sò pàder, George Lindley, autùr de *A Guide to the Orchard and Kitchen Garden*, el gh'ìa 'n vivàio. El g'ha cuminciàt a stüdià a la Norwich Grammar School. La sò prìma püblicasiù, 'ndèl 1819, l'è stàda 'na tradusiù de l**Analyse du fruit'' de [[L. C. M. Richard]]. L'an dòpo 'l g'ha püblicàt la [http://www.biodiversitylibrary.org/item/41090 ''Monographia Rosarum''], con dét 'na descrisiù de spéci nöe, coredàda de dizègn che 'l gh'ìa fàt lü stès. 
Endèl 1821 'l püblica amò dò òpere: ''Monographia Digitalium'' e ''Observations on Pomaceae'' come contribùta a la [[Linnean Society]]. Póc dòpo 'l và a stà a [[Lóndra]], edóche 'l vé töt dét de [[John Claudius Loudon]] cól còmpet de scrìer la part descritìva de l**Encyclopaedia of Plants*. 

Endèl lauràga dré a chèsta òpera, che la sarà completàda 'ndèl [[1829]], e dòpo ìga stüdiàt i mòdei descritìf dei caràter distintìf, el se convèns de la süperiorità del sistéma "natüràl" de [[Antoine Laurent de Jussieu]], cioè 'n sistéma che 'l riflitìa 'l gran desègn de la natüra en contrapuzisiù col sistéma "artificial" chel 'l [[Carl von Linné|Linèo]] 'l dopràa endèl*'Encyclopaedia*. Le sò edèe le vegnarà aplicàde 'ndèl *A Synopsis of British Flora, arranged according to the Natural Order* ([[1829]]) e 'ndèl in [http://www.biodiversitylibrary.org/item/31948 *An Introduction to the Natural System of Botany*] ([[1831]]).

Endèl 1829 Lindley, che zà del [[1822]] l'ìa stat segretàre asistènt de l'[[Horticultural Society]], l'è stat numinàt titulàr de la càtedra de botànica de l'[[University College]] de Lóndra, tìtol che 'l g'ha mantignìt enfìna al [[1860]]; el g'ha apò ambiàt a tègner dèle conferènse sö quistiù botàniche a pàrter del [[1831]] al [[Royal Institution]], e del [[1836]] al [[Chelsea Physic Garden]]. 

Lindley el g'ha discriìt le piànte che [[Thomas Livingstone Mitchell]] el gh'ìa catàt sö 'ndèle sò spedisiù del 1838, e 'l g'ha scriìt 'na apendìce al *Botanical Register* del [[1839]] endóche 'l g'ha discriìt le piànte troàde del [[James Drummond]] e de la [[Georgiana Molloy]] de la [[Swan River Colony]] endèl'[[Australia]] ucidentàla. El g'ha ìt 'na part importànta endèla asegnasiù a [[Charles Moore]] de la Diresiù del [[Sydney Botanical Gardens]]. 

Come profesùr el g'ha scriìt divèrse òpere scintìfiche e popolàre, e pò 'l g'hà apò contribüìt mìa póc al *Botanical Register*, del quàl l'è stàt editùr per divèrsi agn, e al *The Gardeners' Chronicle*, endèl qual el g'ha ìt l'encàric de cürà 'l deartimàt orticültüràl a pàrter del [[1841]]. L'è stàt sòcio de la [[Royal Society]], de la [[Linnean Society]] e de la [[Geological Society]]. L'è mórt endèla sò cà a Bedford Park arènt al [[Turnham Green]].

L'è cunsideràt giü dei pàder de la clasificasiù de le orchidèe.

Sò fiöl [[Nathaniel Lindley]] el g'ha ciapàt la cariéra de giüdes e 'l g'ha utignìt el tìtol de Barù.

== Selesiù de scrìcc ==

En bànda a chèle zà mensiunàde, tra le sò òpere se g'ha de cità:
**An Outline of the First Principles of Horticulture* (1832)
**An Outline of the Structure and Physiology of Plants* (1832)
*[http://www.biodiversitylibrary.org/item/32037 *Nixus Plantarum*] (1833)
**The Genera and Species of Orchidaceous Plants* (1835)
**A Natural System of Botany* (1836)
**The Fossil Flora of Great Britain* (with [[William Hutton]], 1831-1837)
*[http://www.biodiversitylibrary.org/item/27669 *Flora Medica*] (1838)
**Theory of Horticulture* (1840)
*[http://www.biodiversitylibrary.org/item/32198 *The Vegetable Kingdom*] (1846)
**Folia Orchidacea* (1852)
**Descriptive Botany* (1858). 
*[http://www.biodiversitylibrary.org/item/29179 *Appendix to the first twenty-three volumes of Edwards's botanical register*] (1839)
*[http://www.biodiversitylibrary.org/item/27998 *Collectanea botanica*] (1821-1826) With Richard and Arthur Taylor.  
*[http://www.biodiversitylibrary.org/bibliography/383 *Edwards' botanical register*] (1829-1847) With James Ridgway. Vol. 15-33.
*[http://www.biodiversitylibrary.org/item/32193 *Einleitung in das natürliche System der Botanik*] (1833)
*[http://www.biodiversitylibrary.org/item/9889 *The genera and species of orchidaceous plants /by John Lindley.*] (1830-1840)
*[http://www.biodiversitylibrary.org/item/21855 *Medical and oeconomical botany /by John Lindley*] (1849)
*[http://www.biodiversitylibrary.org/item/52529 *Monographie du genre rosier, traduit de l'anglais de J. Lindley ...par M. de Pronville*] (1824) With Auguste de Pronville.  
*[http://www.biodiversitylibrary.org/bibliography/10722 *Paxton's flower garden /by Professor Lindley and Sir Joseph Paxton*] (1853) Et al. Three volumes.
*[http://www.biodiversitylibrary.org/item/5972 *Sertum orchidaceum:a wreath of the most beautiful orchidaceous flowers /selected by John Lindley*.] (1838)
* *Ladies' Botany* (6th ed. 1865).
Endèl 1841, ensèma a [[Joseph Paxton]], [[Charles Wentworth Dilke]] e [[William Bradbury]] el g'ha fondàt el *Gardeners' Chronicle'' e l'è dientàt el prim editùr.

## Riferimèncc

## Oter progecc

## Ligam da fò
*John Lindley John Lindley's work on orchids
*Books by John Lindley at the Biodiversity Heritage Library